Безумоўна, на пачатку ўсяго гэтага я не ведала. На жаль, у інстытуце не вучылі, як будаваць адносіны з вучнямі, арганізаваць цікавы ўрок. Усё прыйшло паступова, з вопытам. Ключык можна знайсці да кожнага вучня, але на гэта патрэбен час, таму вельмі добра, што ёсць магчымасць весці дзіця з 3 па 11 клас. Мы ідзём побач шмат гадоў, і рана ці позна знаходзіцца прыём, які дапамагае вучню палюбіць твой прадмет, зразумець яго неабходнасць і прыняць гэтую думку спакойна і ўзважана. А цяпер замежная мова патрэбна ўсім і ўсюды.